b'\n_START_ARTICLE_\nNikolaj Lvovi\xc4\x8d Luganski\n_START_SECTION_\nZgodnja leta\n_START_PARAGRAPH_\nNikolaj Luganski se je rodil 26. aprila 1972 star\xc5\xa1ema znanstvenikoma. Le ta sta bila za\xc4\x8dudena nad sinovo prirojena muzikalnostjo, ki jo je pokazal \xc5\xbee pri rosnih petih letih. Pravi, da mu je bilo usojeno, da postane pianist. Spominja se, kako je, \xc5\xa1e preden se je nau\xc4\x8dil branja not, v sosedovi da\xc4\x8di sedel za klavir in odigral Beethovnovo sonato po spominu, kakor jo je sli\xc5\xa1al prej\xc5\xa1njega dne. Pri istem sosedu, skladatelju in pianistu Sergeju Ipatovu, ki je bil u\xc4\x8denec legendarnega virtuoza Konstantina Igumnova, je kmalu zatem pri\xc4\x8del za\xc4\x8del z u\xc4\x8dnimi urami. \xc5\xa0olanje je nadaljeval v razredu Tatiane Kestner na moskovski Centralni glasbeni \xc5\xa1oli in po petih letih postal u\xc4\x8denec Tatiane Nikolajeve s katero je tesno sodeloval \xc5\xa1e devet let. V svojem zadnjem intervjuju je Nikolajeva povedala, da bo Lugansky \xe2\x80\x9cnaslednji\xe2\x80\x9d v vrsti velikih ruskih pianistov. Lugansky je svoj \xc5\xa1tudij zaklju\xc4\x8dil na moskovskem Konzervatoriju pri \xc5\xa1e enem slavnem pianistu in u\xc4\x8ditelju, Sergejem Dorenskim.\n_START_SECTION_\nPrvi uspehi\n_START_PARAGRAPH_\nLeta 1988 je dobil prvo nagrado tekmovanja \xe2\x80\x9dAll-Union Competition\xe2\x80\x9d mladih glasbenikov v Tbilisiju ter drugo nagrado na mednarodnem Bachovem tekmovanju v Leipzigu. Sledila so zmagoslavja na Rahmaninovem tekmovanju v Moskvi (1990) , mednarodni poletni akademiji \xe2\x80\x9cMozarteum\xe2\x80\x9d v Salzburgu (1992) in mednarodnem tekmovanju \xe2\x80\x9c\xc4\x8cajkovski\xe2\x80\x9d (1994)_NEWLINE_S tako ble\xc5\xa1\xc4\x8de\xc4\x8do kariero si je Luganski odprl vrata v svet svetovnih koncertnih prizori\xc5\xa1\xc4\x8d. Njegov repertoar zajema ve\xc4\x8d kot 40 koncertov ter pester razpon solisti\xc4\x8dnih in komornih del. Sodeloval je s priznanimi dirigenti kot so: Paavo Berglund, Riccardo Chailly,Vladmir Fedoseyev, Valery Gergiev, Yoel Levi, Sir Charles Mackerras, Kent Nagano, Michel Plasson, Mikhail Pletnev, Gennady Rozhdestvensky, Leonard Slatkin, Yuri Temirkanov in Edo de Waart.\n_START_SECTION_\nSodelovanja\n_START_PARAGRAPH_\nVrhunci zadnjih sezon vklju\xc4\x8dujejo Luganskega s spremljavo Pari\xc5\xa1kega orkestra pod taktirko Christopherja Eschenbacha, Dresden\xc5\xa1ke filharmonije z dirigentom Marekom Janowskim in gotenbur\xc5\xa1kim simfoni\xc4\x8dnim orkestrom z Neeme J\xc3\xa4rvijem. Junija 2001 je v Grieghall v Bergnu na Norve\xc5\xa1kem, Lugansky sodeloval s Simone Young in bergen\xc5\xa1kim simfoni\xc4\x8dnim orkestrom pri izvedbi Griegovega koncerta za klavir v A-molu, glavnem delu zaklju\xc4\x8dnega koncerta na mednarodnem klavirskem festivalu \xe2\x80\x9cBergen International Piano Festival\xe2\x80\x9d. Septembra tega leta je na otvoritvenem koncertu londonske sezone nastopil s filharmoni\xc4\x8dnim orkestrom pod taktirko Mikhaila Pletneva. Na edinbur\xc5\xa1kem festivalu 2002 je z moskovskim radijskim simfoni\xc4\x8dnim orkestrom \xe2\x80\x9c\xc4\x8cajkovski\xe2\x80\x9d pod taktirko Vladimirja Fedoseyeva odigral Rahmaninovo Rapsodijo na Paganinijevo temo._NEWLINE_S koncertom pod vodstvom Kurta Masurja je otvoril sezono 2003/2004 francoskega dr\xc5\xbeavnega orkestra \xe2\x80\x9cl\xe2\x80\x99Orchestre National de France\xe2\x80\x9d. Koncert so oddajali v \xc5\xbeivo na radijskih postajah v Franciji, Belgiji, \xc5\xa0vici in Kanadi. Njegov posnetek s Chopinovimi Etudami je zmagal in si prislu\xc5\xbeil zlato nagrado leta 2000 Diapason d\xc2\xb4Or de l\xc2\xb4Annee. Kasneje je ta uspeh ponovil \xc5\xa1e z Rahmaninovimi Preludiji in glasbenimi trenutki (Pr\xc3\xa9ludes & Moments musicaux ) ter Chopinovimi Preludiji._NEWLINE_S posnetkom Koncerta za klavir \xc5\xa1t. 1, \xc4\x8cajkovskega, za zalo\xc5\xbebo Pentatone Classics, pa je bil izbran kot \xe2\x80\x9cpredlog po izboru urednikov\xe2\x80\x9din dobil naziv \xe2\x80\x9cGramophone Editor\xc2\xb4s Choice\xe2\x80\x9d. Plo\xc5\xa1\xc4\x8di Rahmaninovih Koncertov 1 in 3 sta bili nagrajeni z nagrado nem\xc5\xa1kih kritikov Preis der deutschen Schallplattenkritik. Z zgo\xc5\xa1\xc4\x8denko Chopinovih Preludijev pa se je uvrstil med glavnih 10 klasi\xc4\x8dnih zgo\xc5\xa1\xc4\x8denk leta 2002 v britanskem \xc4\x8dasniku The Daily Telegraph.\n_START_SECTION_\nNagrade\n_START_PARAGRAPH_\n1.nagrada, All-Union Competition in Tbilisi (1988) Srebrna medalja, 8th International Bach Competition in Leipzig (1988) Druga nagrada, Rachmaninov Competition in Moscow (1990) Najbolj\xc5\xa1i pianist, International Summer Academy\xc2\xa0\xc2\xbbMozarteum\xc2\xab\xc2\xa0in Salzburg, Austria (1992) Srebrna nagrada, 10th International Tchaikovsky Piano Competition in Moscow (1994)'